open-index/open-wikipedia-markdown huggingface dataset:
Chadli Bendjedid

**Chadli Bendjedid**  (; elaraba latinigo: *aŝ-Ŝādhilī bin Ĝadīd*; 14-a de aprilo 1929 – 6-a de oktobro 2012) estis la tria Prezidento de Alĝerio; lia prezidenta regotempo estis de 9-a de februaro 1979 ĝis la 11-a de januaro 1992.

Bendjedid estis ministro de defendo de novembro 1978 ĝis februaro 1979 kaj iĝis prezidento post la morto de Boumédiènne. Bendjedid estis kompromita kandidato kiu enpoviĝis post la partiestro kaj prezidenteco estis kontraŭata je la kvara kongreso de FLN okazinta la 27-an ĝis la 31-an de januaro 1979. La plej verŝajnaj sukcedontoj de Boumediene estis Mohammad Salah Jahiaoui kaj Abdelaziz Bouteflika. Tiu lasta estis servinta kiel sekretario de eksterlandaj aferoj ĉe Unuiĝintaj Nacioj dum dek ses jaroj. Li estis elstara membro de la Uĥda klano kaj konsiderata pro-okcidenta liberalo. Jahiaoui estis tre proksima al komunistoj, kaj permesis al la Partio de la Socialisma Avangardo (PAGS) akiri jurisdikcion super la amasaj sindikatoj kaj junularaj organizoj.

Bendjedid malpliigis la ŝtatan rolon en ekonomio kaj faciligis la kontrolon de la loĝantaro fare de la registaro. Fine de la 1980-aj jaroj, kiam la ekonomio malsukcesis pro rapida falo de la prezoj de nafto, staris malkontenton inter elementoj de la reĝimo kiuj subtenis la ekonomiajn liberigajn politikojn de Bendjedid, kaj tiuj kiuj volis revenon al la ŝtatisma modelo. En Oktobro 1988, junularprotestoj kontraŭ la aŭsteremajn politikojn de la reĝimo evoluis en amasa tumultado nune konata kiel Tumultoj de Oktobro 1988 kiuj etendiĝis al Orano, Annaba kaj al aliaj urboj; la militista brutala subpremado de la tumultantoj lasis kelkajn centojn da mortintoj. Eble kiel politika porsurviva strategio, Bendjedid tiam alvokis kaj helpis plibonigi transiron al multpartia demokratio.

## Referencoj 
## Eksteraj ligiloj 
* Biografio ĉe rulers.org

Kategorio:Historio de Alĝerio
Kategorio:Prezidantoj de Alĝerio
Kategorio:Alĝeriaj militistoj
Kategorio:Alĝeriaj politikistoj
Kategorio:Alĝeriaj islamanoj
Kategorio:Arabaj naciistoj
Kategorio:Alĝeria Enlanda Milito
László Mazán

**László MAZÁN** [lAslO], laŭ hungarlingve kutima nomordo kaj pli komplete **Mazán László Gyula** estis hungara pentristo, instruisto.

László Mazán http://bekeswiki.bmk.hu/index.php/Maz%C3%A1n_L%C3%A1szl%C3%B3_(1899-1949)  naskiĝis la  en Békéscsaba, li mortis la  en Békéscsaba.
 
## Biografio 
László Mazán frekventis mezlernejon en sia naskiĝurbo (jam tiutempe li desegnadis), poste en 1917 li soldatiĝis. En fino de la 1-a mondmilito li malsaniĝis, poste eĉ li estis militkaptito. Ekde 1920 li studis en la Belarta Altlernejo, li lernis de István Réti kaj Gyula Rudnay. Ekde 1925 li instruis desegnadon en gimnazio de Békéscsaba. Li pentradis-desegnadis ĉefe karikaturojn. 
 
## Liaj ekspozicioj 
* Budapeŝto: 1940 - premiita bildo
* Békéscsaba: 1981 - memorekspozicio

## Liaj elektitaj disĉiploj 
* János Jakuba

## Memorigiloj 
* strato en Békéscsaba (1992)

## Fontoj 
* hungarlingva biografio (la koncerna teksto estas legebla en la 57-a paĝo)
* hungarlingva biografio 
* hungarlingva biografio 

Kategorio:Hungaraj pentristoj
Kategorio:Hungaraj instruistoj
Armita Islama Grupo de Alĝerio

La **Armita Islama Grupo** (, , estis unu el la du ĉefaj islamistaj insurekciantaj grupoj kiuj luktis kontraŭ la registaro kaj la armeo de Alĝerio en la Alĝeria Enlanda Milito. Ĝi estis kreita el pli malgrandaj armitaj grupoj post la militista puĉo de 1992, nuligo de balotado kaj aresto kaj internigado de miloj da estroj de la islamisma partio Islama Savofronto (FIS) post tiu partio venkis en la unua vico de la parlamenta balotado en Decembro 1991. Ĝi estis estrita de serio de *emiroj* (komandantoj) kiuj estis mortigitaj aŭ arestitaj unu post alia.

Malkiel ĉe la aliaj ĉefaj armitaj grupoj, nome MIA kaj poste la AIS, en sia celo por islama ŝtato la GIA serĉis ne nur premi la registaron al koncedoj sed malstabiligi kaj renversi ĝin, por "purigi la landon el nereligiaĵoj". Ties moto skribita en ĉiuj komunikaĵoj estis: "nek konsento, nek batalpaŭzo, nek dialogo". ĉirkaŭ 1996 militantoj estis dizertantaj "arege", aliiĝis per sia ekzekutado de civiluloj kaj de islamismaj estroj. kiu anoncis sian subtenon por Al-Kaida en Oktobro 2003.

La GIA estis kaj estas konsiderata terorisma organizaĵo fare de la registaroj de Alĝerio kaj de Francio. Nun oni pridisputas pri ĝis kiu etendo la grupo estis enfiltrita kaj manipulata de la alĝeriaj sekurecservoj.

## Referencoj 
## Literaturo
* 
* Colin Robinson, In the Spotlight: the Armed Islamic Group, Center for Defense Information, 5a de Februaro 2003
* Derradji Abder-Rahmane, Concise History of Political Violence in Algeria: Brothers in Faith Enemies in Amrs, Volume no.1 the Edwin Mellen Press, NY, USA, Septembro 2002.
* Derradji Abder-Rahmane, Concise History of Political Violence in Algeria: Brothers in Faith Enemies in Amrs, Volume no.2 the Edwin Mellen Press, NY, USA, Novembro 2002.
* GIA Magazine Novembro 1991

## Vidu ankaŭ 
* Tahar Djaout

## Eksteraj ligiloj 
* Armita Islama Grupo 
* Algeria accepts the unacceptable (Le Monde Diplomatique)
* Who Really Bombed Paris de Naima Bouteldja (The Guardian)
* Athena Intelligence  Advanced Research Network pri Insurgency and Terrorism

Kategorio:Alĝeria Enlanda Milito
Kategorio:Islamo en Alĝerio
Kategorio:Ribeloj
Kategorio:Islamismo
Kategorio:Terorismo en Alĝerio
Kategorio:Terorismo en Francio
Kategorio:Insurekcioj
Kategorio:Ĝihadismaj grupoj
Kategorio:Terorismaj organizaĵoj
Konstitucio de Alĝerio

La **Konstitucio de Alĝerio** estis unuafoje adoptita per referendumo en 1963, post la Alĝeria Milito de Sendependeco (1954–62); origine, ĝi estis skizita de konstitucia asembleo kondukita de Ferhat Abbas, sed tiu skizo estis reverkita de la unua Prezidento, Ahmed Ben Bella. En sia formo de 1963, la konstitucio deklaris Alĝerion unupartia ŝtato regata de la iama rezistomovado, nome Nacia Liberiga Fronto (FLN). Tiu konstitucio estis interrompita de la militista puĉo de 1965. Post jaroj de regado pere de plenuma dekretaro fare de la estro de la Revolucia Konsilantaro, Houari Boumédienne aperigis duan konstitucion en 1976, emfaze al la gravo de socialismo kaj - formale - restaŭrante politikajn instituciojn super la militista establado. Boumédienne estis poste elektita kiel la dua prezidento de la lando, post esti lasante la postenon dum dekunu jaroj.

En 1986, la sukcedanto de Boumedienne nome Chadli Bendjedid modifis la konstitucion por permesi reformojn kondukantajn al la libera merkato, kaj, post la tumultoj de Oktobro 1988, venis al nova konstitucio en 1988. Tiu estis aprobita per referendumo en 1989 fare de 73% la 23an de Februaro 1989. Ĝi enkondukis multpartian sistemon, forigante la FLN el sia rolo kiel ĉefa partio, kaj ne faris mencion de socialismo; anstataŭ ĝi promesis "parol-, asoci-, kaj kunven-liberojn". En 1992 militista puĉo enkondukis krizostaton, kiu interrompis partojn de la nova konstitucio, dum komenciĝis la Alĝeria Enlanda Milito.

## Eksteraj ligiloj 
* Texts of the Algerian constitution  (araba) link

## Referencoj 
* Amendoj al la konstitucio 

Kategorio:Politiko de Alĝerio
Alĝerio
Rakontoj kaj Poemoj

***Rakontoj kaj Poemoj*** estas verko de Ĝibran Ĥalil Ĝibran tradukita de Georgo Abraham kaj eldonita en la jaro 1972 en Rio-de-Ĵanejro ĉe Kultura Kooperativo de Esperantistoj. 

## Recenzoj
## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience : entajpu la vortojn "rakontoj kaj poemoj".
* Katalogo de Kataluna Esperanto-Asocio
* Katalogo de Nacia Biblioteko de Esperanto

Kategorio:Esperanto-poeziolibroj
Kategorio:Verkoj el la esperantigita arablingva literaturo
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience 
Kategorio:Katalogo de Kataluna Esperanto-Asocio
Kategorio:Katalogo de Nacia Biblioteko de Esperanto
Libero de asociiĝo

*Ne konfusiĝu kun la Kunvenlibereco*
----
**Libero de asociiĝo** estas la rajto aliĝi aŭ lasi grupojn per persona propra elekto, kaj por la grupo por fari kolektivan agadon cele al la interesoj de la membroj. *Libero de asociiĝo, esenca el la Homaj Rajtoj* 18, asertas ke ĝi inkludas kuniĝi kun aliaj individuoj kaj kolektive esprimiĝi, helpi, persekuti kaj defendi komunajn interesojn. Ĝi estas kaj individua kaj kolektiva rajto, garantiita de ĉiaj modernaj kaj demokrataj juraj sistemoj, kiaj la usona Leĝo de Rajtoj, la artikolo 11a de la Eŭropa Konvencio de Homaj Rajtoj, la Kanada Ĉarto de Rajtoj kaj Liberoj, kaj la internacia juro, kiel ĉe artikoloj 20a kaj 23a el la Universala Deklaracio de Homaj Rajtoj, la artikolo 22a de la Internacia Pakto pri Civilaj kaj Politikaj Rajtoj, kaj la Konvencioj 87a kaj 98a de la Internacia Organizaĵo de Laboro.

## Vidu ankaŭ 
*Kunvenlibereco
*Sindikato

Kategorio:Homaj rajtoj
28425 Sungkanit

'*28425 *Sungkanit'''* estas tre malgranda, hela asteroido de la ĉefa asteroida zono malkovrita la  en la kadro de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝi estis nomita en honoro de *Arada Sungkanit*, rekompensita kiel Plej bona en sia Kategorio, kaj kiu gajnis la unuan rangon en la *Intel International Science and Engineering Fair* de 2011 pro sia projekto en teamo pri media mastrumado. Ŝi ankaŭ ricevis la Premion *Intel Foundation Young Scientist Award*. Ŝi estis lernantino ĉe la Lernejo *Suratpittaya* de la distrikto *Meung'', Surat Thani (Tajlando).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 1999
József Mokos

**József Mokos** [jOĵef mokoŝ], laŭ hungarlingve kutima nomordo **Mokos József** estis hungara pentristo, instruisto.

József Mokos http://bekeswiki.bmk.hu/index.php/Mokos_J%C3%B3zsef_(1892-1972)  naskiĝis la  en Békéscsaba, li mortis la  en Békéscsaba.

## Biografio 
József Mokos akiris pedagogian diplomon en Nagyvárad en 1911, poste li instruis en diversaj lokoj. Inter 1913 kaj 1920 (kun interrompo) li lernis en Belarta Altlernejo de Pál Szinyei Merse, István Csók, Károly Lyka. En 1920 li hejmenvenis al Békéscsaba, kie li instruis en diversaj lernejoj. Li laboris ankaŭ en la muzeo. Somere inter 1922-1927 li pentradis en artiskolonio de Miskolc. En 1928 li studvojaĝis al Italio. Inter 1950-1972 li gvidis artistan klubon en la loka kulturdomo. Li ricevis oran diplomon en 1961, premion en 1967. Li apartenis al la malfrua Artkolonio de Nagybánya.
 
## Elektitaj pentraĵoj 
* *Pünkösdirózsás csendélet*

## Ekspozicioj 
* Békéscsaba (1928)
* Békéscsaba (1973, 1992)

## Disĉiploj 
* János Vágréti

## Memorigiloj 
* memortabulo en Békéscsaba (1994)

## Fontoj 
* hungarlingva biografio (la koncerna teksto estas legebla en la 60-a paĝo)
* hungarlingva biografio

Kategorio:Hungaraj pentristoj
Kategorio:Hungaraj instruistoj
Sámuel Mokry

**Sámuel Mokry** [ŝAmuel mokri], laŭ hungarlingve kutima nomordo **Mokry Sámuel** estis hungara pastro, agronomo, instruisto. Lia frato estis Endre Mokry.

Sámuel Mokry http://mek.oszk.hu/00300/00355/html/ABC09732/10669.htm naskiĝis la  en Hungara reĝlando en Monostorszeg (nuntempa Baĉki Monoŝtor en Serbio), li mortis la  en Budapeŝto, sed li estis entombigita en Orosháza.

## Biografio 
Sámuel Mokry akiris diplomojn en Halle kaj en Georgikon. Inter 1854 kaj 1858 li estis luterana pastro en Orosháza, poste li instruis en mezlernejo en Békéscsaba, eĉ gimnaziestro en 1860. Inter 1860-1864 li estis predikisto en la loka preĝejo, poste li faris agrikulturadon en Gerendás. Li okupiĝis pri selektado de tritikoj, li estis la unua hungara tritikoselektisto kun tutlanda konateco. En 1900 li retiriĝis kaj vivis en Budapeŝto.

Li edziĝis en 1858, li vidviĝis en 1894.

## Elektitaj kontribuoj 
* *Beszélgetések a búzatúltermelés káros volta felett* (Gyula, 1871)
* *Búzanemesítés* (Gyula 1875)
* *Mezei gazdaságunk reformjáról* (Gyula 1881)

## Memorigiloj 
* memortabulo en Gerendás (2014) http://www.evangelikus.hu/cikk/mokry-s%C3%A1muel-evang%C3%A9likus-lelk%C3%A9sz-%C3%A9s-b%C3%BAzanemes%C3%ADt%C5%91-eml%C3%A9kt%C3%A1bla-avat%C3%B3-%C3%BCnneps%C3%A9g%C3%A9re-ker%C3%BClt-sor 
* strato en Békéscsaba (1911)

## Fontoj 
* hungarlingva biografio (la koncerna teksto estas legebla en la 61-a paĝo)
* hungarlingva biografio
* hungarlingva biografio 
* [hungarlingva biografio](http://bekeswiki.bmk.hu/index.php/Mokry_S%C3%A1muel_(1832-1909)) 
* http://www.biographien.ac.at/oebl/oebl_M/Mokry_Samuel_1832_1909.xml 

Kategorio:Hungaraj luteranaj pastroj
Kategorio:Hungaraj instruistoj
Kategorio:Hungaraj agronomoj
Battambang

**Battambang,** aŭ *Batdâmbâng* () estas universitata grandurbo en nordokcidenta parto de Kamboĝo. Ĝi estas ĉefurbo de la rizo-produktanta regiono de la lando.
eta|maldekstre|190ra|Mapo pri Provinco Battambang, kie situas urbo Battambang
eta|220ra|Urba mapo pri Battambang

## Bazaj informoj 
* Areo: 293&nbsp;km²
* Supermara alteco: 39 m
* Loĝantaro: 144,328 en 2008
* Horzono: UTC +7
* 

## Geografio 
eta|maldekstre|Panoramo en Battambang
eta|maldekstre|Universitato de Battambang
Battambang etendiĝas en ambaŭ bordoj de rivero. Tajlando troviĝas 110, Pnom-Peno 300, Kratie 313 kilometrojn.

## Historio 
Battambang estis fondita en la 11-a jarcento. De 1794 al 1904 kaj denove de 1941 al 1946 la urbo estis sub siama (tajlanda) suvereneco. En 1907 la provinco estis cedita al la francoj por esti reunuigita kun Kamboĝo kiel parto de la Franca Hindoĉinia kolonio.

## Ekonomio 
Battambang longe estis ĉina komerca nabo. En la urbo funkcias tekstilaj kaj rizaj mueliloj.

## Klimato 
Battambang situas en la tropika klimato kun influo de musono. La seka sezono daŭras de decembro ĝis marto. Jare pluvas 1368 mm, en ĉiuj monatoj pluvas.

## Trafiko 
Battambang havas flughavenon kaj ŝoseon. Dum la historiaj tempoj la sola vojo estis nur la rivero. Ekde la franca erao ankaŭ fervojo trafikas.

## Vidindaĵoj 
eta|Vojo en Battambang
La franca kolonia arkitekturo estas ofte videbla ankaŭ nun, krome estas multe da budhismaj temploj. Restis iom da ruinoj el la 10-a jarcento.

## Ĝemelurboj 
*  Stockton (Kalifornio), Usono
*  Kleinmachnow, Germanio

## Fontoj 
* https://www.britannica.com/place/Batdambang

Kategorio:Urboj de Kamboĝo
Krzysztof Truskolaski

**Krzysztof TRUSKOLASKI** (naskiĝis la  en Bjalistoko) – pola politikisto, parlamentano de Pola Sejmo en la 8-a oficperiodo.

## Biografio 
Filo de la Urbestro de Bjalistoko Tadeusz Truskolaski. Diplomito de la ekonomikaj studoj ĉe la Fakultato pri Ekonomiko kaj Administrado en la Universitato en Bjalistoko. Li laboris en la fako pri vendado kaj merkatado de la loka entrepreno, li agadis en la Junulara Urba Konsilantaro en Bjalistoko.

En Parlamentaj Balotoj en Pollando en la jaro 2015 li kandidatiĝis en la balot-regiono n-ro 24 al Pola Sejmo en Bjalistoko el la n-ro 1 de la listo de partio Nowoczesna (*Moderna*) de Ryszard Petru. Li akiris la mandaton de parlamentano de Pola Sejmo en la 8-a oficperiodo ricevante 14141 da voĉoj.

Li i.a. ekestis la delegito de Pola Parlamento al Parlamenta Asembleo de la Konsilio de Eŭropoy. En decembro 2018 li transiris al la Parlamenta Klubo de Platforma Obywatelska – **Civitana Koalicio**. Fine de julio 2019 fariĝis ano de Civitana Platformo.

En la Parlamentaj Balotoj 2019 akiris la mandaton al Pola Sejmo.

## Esperanto 
border|maldekstra|40px
La 13a de septembro 2016 li kunfondis la Parlamentan Grupon de la Lingvo Esperanto (PGLE) en la Pola Parlamento (Sejmo + Senato) (, )

La 13an de decembro 2016 okazis la unua kunsido de Parlamenta Grupo de la Lingvo Esperanto (PGLE) en kiu partoprenis Anna Wasilewska kaj kvin aliaj parlamentanoj el la 13 aliĝinta al la Grupo. Jen unu el la decidoj de la kunsido: **La Zamenhofa Tago en Pola Parlamento** - venontjare la 15an de decembro 2017, do en la jaro en kiu UNESKO honorigas Ludovikon Zamenhof pro la 100-jara datreveno de la morto de nia Majstro. Tian proponon al Pola Parlamento faris novkreita Parlamenta Grupo de la Lingvo Esperanto (PGLE) dum sia unua kunsido, fakte proponis ĝin Andrzej Maciejewski - parlamentano de klubo de Paweł Kukiz. Prezidanto de la Grupo estis elektita Anna Wasilewska el partio Civitana Platformo kaj Vic-Prezidanto estis elektita Krzysztof Truskolaski kaj 3 aliaj vic-prezidantoj, do po unu el ĉiuj aliaj partioj. Aktuale estas en la Grupo 13 parlamentanoj (sejmanoj kaj senatanoj) kaj la kunsidon partoprenis du esperantistoj kiuj konvinkis la parlamentanojn por krei la Grupon t.e. Eduardo Kozyra el Pola Asocio Eŭropo - Demokratio - Esperanto kaj Mariano Zdankowski el Varmia-Mazuria Esperanto-Societo(, , , ).

Anna Wasilewska - Prezidantino de Parlamenta Grupo de la Lingvo Esperanto (PGLE) estas la aŭtorino de la projekto de la rezolucio de Pola Parlamento (Sejmo) - kaj danke al ŝi la 7an de aprilo 2017 Pola Parlamento unuanime per aklamo akceptis la rezolucion pri la memorigo de la 100a datreveno de la morto de Ludoviko Zamenhof
(,
).

## Vidu 
la Parlamenta Grupo de la Lingvo Esperanto (PGLE)

## Referencoj 
Kategorio:Bjalistokanoj
Kategorio:Polaj politikistoj
Kategorio:Studentaro de la Universitato de Bjalistoko
K Shivaram Karanth

**Kota Shivaram Karanth** [kota ŝivaram karanth; kanare: ಕೋಟ ಶಿವರಾಮ ಕಾರಂತ] (1902-1997) estis barata verkisto, pentristo, teatristo, kin-reĝisoro, kaj socia kaj media aktivulo. Li verkis 47 romanojn, 31 dramojn, 13 librojn pri arto, naŭ enciklopediojn, ses esearojn, kvar novelarojn, du poemarojn, kaj centojn da artikoloj diverstemaj.

En 1978 li gajnis la prestiĝan premion Gjanpith.

Kategorio:Barataj verkistoj
Kategorio:Barataj poetoj
Kategorio:Gjanpith-laŭreatoj
Kategorio:Barataj ateistoj
Kategorio:Homoj el Karnatako
Masivo Edugo

La **Masivo Edugo**, **Edugaj Montoj** aŭ **Ĝebel Edugo** () estas montaro de magreba areo en Nordafriko.

Tiuj montoj estas segmento de alpa ĉeno de Tella Atlaso en orienta Alĝerio kiu estas parto de pli ampleksa Atlasa Montaro. La Eduga Masivo etendas inter la Kabo Garde (gvardio) kaj la Kabo Fer (fero).

La plej alta pinto de la masivo estas Bu Zizi (1008 m), situanta inter Annaba kaj El Marsa.

## Referencoj 
## Eksteraj ligiloj 
* Geologia informo
* Fotoj

Edugo
Edugo
Endre Mokry

**Endre Mokry** [mokri], laŭ hungarlingve kutima nomordo **Mokry Endre** estis hungara hidrologo. Lia frato estis Sámuel Mokry.

Endre Mokry http://nori.gov.hu/nemzeti-sirkert/budapest/farkasreti-temeto/mokry-endre/3277 naskiĝis la  en Hungara reĝlando en Monostorszeg (nuntempa Baĉki Monoŝtor en Serbio), li mortis la  en Budapeŝto.

## Biografio 
Endre Mokry studis en teknologia universitato en Vieno inter 1845-1848, poste li akiris diplomon en Industria Lernejo palatino József. Post siaj studoj li eklaboris en Kanalo Ferenc, sed en septembro li aliĝis al la ĵus fondita memstara hungara armeo. Li batalis en pluraj lokoj kiel ĉefleŭtenanto. Post falo de la liberecbatalo li estis trudsoldato (nur serĝento) en armeo de Habsburgoj. En 1851 li hejmenvenis kaj daŭris la laboron ĉe la kanalo. Inter 1854–1870 li estis inĝeniero de Kanalo Bega, poste ties ĉefinĝeniero. En 1873 li havis postenon en ministerio pri laboro kaj trafiko, kie li respondecis pri ĉiuj kanaloj en suda parto de Hungarlando, baldaŭ li respondecis pri la Danubo.

## Elektitaj kontribuoj 
* *A bánáti vizek szabályozásának történeti ismertetése* (1880)
* *Hajózás a szárazföldi vizeken* (1888) - tradukaĵo

## Fontoj 
* hungarlingva biografio
* hungarlingva biografio kun foto
* http://www.biographien.ac.at/oebl/oebl_M/Mokry_Endre_1827_1889.xml 

Kategorio:Hungaraj hidrologoj
Kategorio:Budapeŝtanoj
Adolf Schaubach

**Adolf SCHAUBACH** (naskiĝinta la  en Meiningen, mortinta samloke la ) estis germana pedagogo kaj esploristoj de la Alpoj. Lernantis li ĉe Gymnasium Bernhardinum.

## Vivo 
Li studis en Göttingen ekde 1819 kaj en Jena ekde 1821 teologion, filozofion, geografion, matematikon, historion kaj arthistorion. En 1824 li faris pionirajn piedvojaĝojn tra la aŭstriaj alpaj regionoj, Dalmatio kaj Bavario.Schaubach deĵoris kiel instruisto ĉe la Urba lernejo. En 1832 li verkis geografian verkon pri la Duklando Saksio-Meiningen. En 1835 li iĝis lernejestro. Li famiĝis pro la lucida prezentado de topografiaĵoj kaj pro koloraj rakontoj pri naturaj fenomenoj.

Lia plej grava kaj fundamenta verko estis »Die deutschen Alpen« (Jena 1845–47, 5 vol.; parte eldonitis ĝi ankaŭ sub la titolo »Handbuch für Reisende«, 2-a eldono 1865–71). En tiu verko li priskribis travivaĵojn de 20 jaroj da dumvojaĝaj studoj. Tiu ĉi verko senteble kontribuis al la turisma kaj alpinisma pretigo de la alpoj. En 1878 nomitis por li kabano nome "Schaubachhütte" ĉe la Ortler-monto, kiu en 1919 alinomitis "Rifugio Città di Milano".

## Fonto 
"Schaubach" - ĉe: *Meyers Großes Konversations-Lexikon,* vol. 17, Leipzig 1909, p. 706

## Eksteraj ligiloj 
* Biografio ĉe NDB

Kategorio:Germanaj verkistoj
Kategorio:Homoj rilataj al Meiningen
Kategorio:Germanaj pedagogoj
Kategorio:Lernejestroj
28426 Sangani

'*28426 *Sangani'''* estas tre malgranda, tre hela asteroido de la ĉefa asteroida zono malkovrita la  de la teamo de la astronomia kampanjo "LINEAR" (*Lincoln Near-Earth Asteroid Research*) elde la situejo de Socorro de la Laboratorio Lincoln (Nov-Meksiko, Usono).

## Nomo 
Ĝia nomo honoras *Kunal Ashok Sangani*, kiu gajnis la unuan rangon en la *Intel International Science and Engineering Fair* de 2011 pro sia projekto en teamo pri media mastrumado. Li estis lernanto ĉe la *Fayetteville Manlius High School'' de Manlius (Nov-Jorkio, Usono).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de LINEAR
Kategorio:Astronomiaj objektoj malkovritaj en 1999
Argumentum ad antiquitatem

La ***argumentum ad antiquitatem*** (ankaŭ konata kiel **apelacio al la tradicio**) estas paralogismo laŭ kiu se io estas ade farata ekde longa tempo aŭ kredata tiel, tiu afero bonas aŭ veras.

Tiu ĉi paralogismo aŭ logika falsaĵo akceptas ke la kaŭzoj kiuj estigis la konduton en la antikvo daŭre validas; tamen, se la cirkonstancoj ŝanĝiĝis, la rezonado ne plu validas.

Kelkaj ekzemploj:
* La homoj ĉiam moviĝis de loko al loko per ĉevaloj. Ne necesas nun vojaĝi per aŭtoj. (*Refuto: Nuntempe oni pli longe vojaĝas kaj ĉevaloj ne estas taŭgaj por trairi tiajn distancojn*)
* Verŝajne temas pri malbona ideo ĉar neniu alia tion faris antaŭe. (*Refuto: La fakto ke neniu tion faris antaŭe ne signifas ke nun la ideo fiaskos*)
* Ĉi leĝoj estas aplikitaj ekde 100 jaroj. Ne ekzistas kialoj por ŝanĝi ilin. (*Refuto: Povas estiĝi ŝanĝoj relative gravaj kiuj konsilas la reformon*)
* Virinoj devas resti hejme ĉar tiel okazis ĉiam. (*Refuto: Pro socia malegaleco antaŭe virinoj apenaŭ havis opciojn trovi laboron eksterhejme. Tio ne plu veras nuntempe*)
 
Kategorio:Latinaj logikaj esprimoj
Kategorio:Filozofia terminologio

Kategorio:Kognaj devioj
Aladár Edvi Illés (pentristo)

**Aladár Edvi Illés** [ilEŝ], laŭ hungarlingve kutima nomordo **Edvi Illés Aladár** estis hungara pentristo, grafikisto, altlerneja instruisto.
eta|Iama vilao de Aladár Edvi Illés (nun muzeo)
Aladár Edvi Illés http://artportal.hu/lexikon/muveszek/edvi-illes-aladar-474  naskiĝis la  en Pest (urbo), li mortis la  en Budapeŝto.

## Biografio 
Aladár Edvi Illés studis en Reĝa Desegnista Edukejo de Budapeŝto inter 1888 kaj 1893 de János Greguss kaj Bertalan Székely, poste du jarojn en Julian Akademio en Parizo, fine en Londono. Inter 1903 kaj 1935 li instruis en Belarta Altlernejo de Budapeŝto. En 1905 li pentradis en Transilvanio, Turkio kaj Nederlando. laŭokaze li pentradis en pluraj pentristaj kolonioj (Artkolonio de Nagybánya, Kecskemét, Szentendre). Li ofte pentris akvarelojn, liaj ŝatataj temoj estis pejzaĝoj kaj bovoj. Li ricevis ekspoziciajn premiojn ekde 1909, ankaŭ ŝtatajn premiojn en 1952 kaj 1958.

## Elektitaj pentraĵoj 
* Tehén az istállóban
* Vízpart
* Budai táj
* ilustraĵoj en libroj

## Elektitaj individuaj ekspozicioj 
* 1957 • Harlemo
* 1958, 1997 • Budapeŝto

## Elektitaj grupaj ekspozicioj 
* 1948 • Budapeŝto
* 1891, 1950, 1951, 1953, 1954 • Arthalo Budapeŝto
* 1967 • Hungara Nacia Galerio, Moskvo, Debrecen
* 1969, 1974 • Nyíregyháza
* 1975 • Vieno, Graz, Szolnok
* 1984 • Szentes

## Elektitaj disĉiploj 
* Jenő Elekfy
* Dezső József Firtosi
* Frigyes Frank
* György Haller (pentristo)
* János Piroska
* József Soproni Horváth
* Zoltán Závory

## Fontoj 
* hungarlingva biografio (la koncerna teksto estas legebla post klako al majusklo E, poste serĉu la nomon)
* hungarlingva biografio kun foto
* hungarlingva biografio

Kategorio:Hungaraj pentristoj
Kategorio:Hungaraj grafikistoj
Kategorio:Hungaraj altlernejaj instruistoj
Kategorio:Budapeŝtanoj
Kebra Nagast

[eta|270px|La [reĝino de Ŝeba en sia vojaĝo de Etiopio al Israelo.]]
**Kebra Nagast**, **Libro de la Gloro de la Reĝoj de Etiopio**, estas kroniko kiu pretendas esti historia, pri la reĝoj de Etiopio, kiu image reiras ĝis Meneliko la 1-a, filo de la reĝo Salomono kaj la reĝino de Ŝeba, kaj enhavas serion de tradicioj pri la etiopia monarkio.

Verkita en la geeza lingvo, ĝi estas konsiderata de la etiopaj kristanoj kaj la rastafarianismo kiel la vera historio de la origino de la salomona dinastio, samkiel la konvertiĝo de Etiopio al kristanismo. La plejmulto el la fakuloj tamen opinias ke temas pri kompilaĵo de ĉirkaŭ la jaro 1300 pri pli fruaj tradicioj.

Ĝi rakontas, kiel la reĝino de Ŝeba konatiĝis kun Salomono, kiel la Kesto de Interligo atingis Etiopion kun Menelik la 1-a, kiel la etiopoj, antaŭe adorantoj de la suno, la luno kaj la steloj iĝis adorantoj de la Dio de Izraelo, kaj kiel ili poste akceptis Jesuon kiel la atendita Mesio.

La unuaj ekspedicioj portugalaj al Etiopio (15a kaj 16a jarcentoj) konatigis la libron en Eŭropo, kaj aperis tradukoj en la precipaj eŭropaj lingvoj.

Kategorio:Historio de religioj
Kategorio:Historio de Etiopio
Kategorio:Kulturo de Etiopio
Kategorio:Kopta ortodoksa eklezio
Kategorio:Rastafarianismo
Aladár Edvi Illés (inĝeniero)

**Aladár Edvi Illés** [ilEŝ], laŭ hungarlingve kutima nomordo **Edvi Illés Aladár** estis hungara inĝeniero, universitata instruisto, subministro.

Aladár Edvi Illés http://tudosnaptar.kfki.hu/localhost/egyen.php?namenev=edvi&nev5=Edvi+Ill%E9s+Alad%E1r naskiĝis la  en Kapuvár, li mortis la  en Budapeŝto.

## Biografio 
Aladár Edvi Illés frekventis mezlernejojn en Sopron, poste li studis en Reĝa Teknikuniversitato palatino József, poste li estis memserva soldato, baldaŭ li daŭris la lernadon en Munkeno. Pro okupado de Bosnio denove interrompo okazis, fine li akiris diplomon en Aachen. En 1876 li eklaboris en signifa fabriko en Budapeŝto apud András Mechwart. Ekde 1882 li ekinstruis, post jaroj li jam prelegis en Universitato József. Li redaktis gazeton por inĝenieroj inter 1891 kaj 1917, sed li ofte kontribuis en aliaj periodaĵoj. Ekde 1902 li havis postenon en la komerca ministerio.

## Elektitaj kontribuoj 
* *Closetek és pissoirok* (Budapeŝto, 1886)
* *A krómvas és a krómacél* (1891) - premiita studo
* *A középkor vasművessége* (Budapeŝto, 1896)
* *A magyar korona országainak gyáripara az 1906. évben*

## Fontoj 
* hungarlingva biografio
* hungarlingva biografio kun foto
* hungarlingva biografio
* hungarlingva biografio

Kategorio:Hungaraj maŝininĝenieroj
Kategorio:Hungaraj altlernejaj instruistoj
Kategorio:Budapeŝtanoj
Preĝejo Johano Nepomuka (Budaörs)

**Preĝejo de Sankta Johano Nepomuka** estas romkatolika, la plej signifa historia monumento de urbo Budaörs en Hungario.

## Historio 
La unua mencio pri la preĝejo okazis en 1243. En 1541 la turkoj okupis la plenan komunumon. La nun videbla preĝejo estis konstruita inter 1738 kaj 1752 fare de germanaj enmigrantoj. La paroĥo estis refondita en 1744. Inter 1802-1810 la konstruaĵo estis pligrandigita. En 1828 oni pentris la murojn (denove en 1933). En la 1830-aj jaroj fulmo trafis la kirkon. La baroka turo estis konstruita en 1844. Orgeno alvenis en 1899, en 1933 ĝi estis renovigita. En 1945 kelkaj pafoj trafis la preĝejon. En 2014 nova orgeno alvenis.

## Konstruaĵo 
La preĝejo situas sola en korto. En la korto estas videblaj ankaŭ monumentoj pri falintoj en ambaŭ mondomilitoj, skulptaĵoj pri Kristo kun falanta soldato, pri Sankta Vendelo, pri József Mindszenty. En mezo de la fasado troviĝas la enirejo, plej supre la turo altiĝas. La fasadaj ornamaĵoj estas vazoj kaj skulptaĵoj pri Sankta Floriano, Sankta Longinus kaj Johano Nepomuko. La absido konsistas el pluraj kvadrataj partoj. Interne la ĉefaltaro prezentas morton de Kristo. La du flankaj altaroj pri Sankta Sebastiano kaj Mario Magdaleno estis kreita en 1846. Sur la plafono freskoj estas videblaj.

Interesaĵo: en ĉiuj 3-a jaro oni faras imponan tapiŝon el floroj ĉirkaŭ la preĝejo.

## Fontoj 
* hungare kun foto
* http://budaors.varosom.hu/latnivalok/vallasi-epuletek/Nepomuki-Szent-Janos-Plebaniatemplom.html 
* http://lexikon.katolikus.hu/B/Buda%C3%B6rs.html
* hungare kun foto
* hungare kun fotoj

Dosiero:St. John of Nepomuk church. Monument ID 6931. Baroque. 1744-1751. Planned by Ádám Medhammer and György Medhammer. - Budaörs. Templom Square 1.JPG|Fasado de la preĝejo
Dosiero:St. John of Nepomuk church. Monument ID 6931. Northern part. - Budaörs. Templom Square 1.JPG|Malantaŭa parto de la preĝejo
Dosiero:St. John of Nepomuk church. Statue of John of Nepomuk. - Budaörs, Templom Square.jpg|Statuo pri Johano Nepomuko
Dosiero:St. John of Nepomuk church. Statue of St. Wendelin. Monument ID 6931 ID. - Budaörs. Templom square 1.JPG|Statuo pri Sankta Vendelo
Dosiero:Hartmut Koschyk - Budaörs, 2016.01.19 (3).JPG|Kristnaska meso interne
Dosiero:Szentmise - Budaörs, 2016.01.19 (4).JPG|Meso interne
Dosiero:Szentmise - Budaörs, 2016.01.19 (1).JPG|La predikejo
Dosiero:|

Budaörs
Budaors
Adam Sztark

**Adam Sztark SJ** (naskiĝis la 30-an de julio 1907 w Zbiersk, apud Stawiszyn, murdita la 19-an de decembro 1942 sub monteto apud Słonim) – pola katolika kleriko, servisto de Dio, la unua pola jezuito distingita per la medalo Justuloj inter la popoloj.

## Vivo 
Filo de Władysław kaj Teresa Gałęcka. Post fino de Gimnazio je la nomo al Asnyk en Kalisz eniris la ordenon de jezuitoj en Stara Wieś (apud Brzozów) (1924). Ordiniĝis junie 1936, poste eklaboris kiel administranto de sanktejo al Maria en Żyrowice apud Słonim en Polesio. Li ankaŭ estis kapelano en loka malsanulejo kaj animzorganto en monaĥejo de la monaĥinoj de Senmakula koncipiĝo.
Post eksplodo de la Dua Mondmilito estis viktimo de reprezalioj flanke de bolŝevisma okupanto, kaj de junio 1941 de la germana. Laŭ deklaroj de atestantoj: apelaciis de ambono helpi al judoj, kolektis por ili inter paroĥanoj monon kaj valoraĵojn, aranĝis por ili arjajn dokumentojn. Trovitajn surstrate orfajn judajn infanojn kaŝis en la paroĥo.
Arestita la 18-an de decembro 1942 estis pafmortigita la venontan tagon. Laŭ atestantoj dum la ekzekuto laŭte kriis:

„Vivu Kristo Reĝo, vivu Pollando.

Patro, senkulpigu ilin, ĉar ili ne scias, kion faras! (Sankta Luko 23,34)”

La 8-an de marto 2001 israela Instituto Jad Vaŝem en Jerusalemo atribuia al li medalon Justuloj inter la popoloj.

## Beatiga proceso 
Li estas unu el 122 Servistoj de Dio, pri kiuj la 17-an de septembro 2003 komenciĝis la dua beatiga proceso de la dua grupo de polaj martiroj el la periodo de la Dua Mondmilito.

## Eksteraj ligiloj 
* Biografia Sługi Bożego ks. Adama Sztarka Biografio de la servisto de Dio, pastro Adam Sztark

Kategorio:Polaj jezuitoj
Kategorio:Viktimoj de la naziismo
Kategorio:Katolikaj martiroj
Kategorio:Poloj de la Dua Mondmilito
Kategorio:Polaj justuloj inter la popoloj‎
Friedrich Thiersch

**Friedrich Wilhelm THIERSCH** (naskiĝinta la  en Kirchscheidungen, mortinta la  en Munkeno) estis germana filologo. Li kromnomitis *praeceptor Bavariae*, do *instruanto de Bavario*. eta|Friedrich Thiersch, filologo, kromnomita "Instruanto de Bavario"

## Vivo 
Ekde 1804 li studis en Leipzig kaj Göttingen kaj iĝis en 1807 kunlaboristo ĉe la Gimnazio de Göttingen. En 1808 li estis privata docento ĉeŭniversitata kaj venis en 1809 al Munkeno kiel gimnaziinstruisto. En 1811 li ekdeĵoris ĉe la Liceo samloka. En 1812 li fondis la kun la Akademio kunligita "Instituto filologia" kaj, por havi kontaktojn kun pli junaj esploristoj, la gazeton »Acta philologorum Monacensium« (1811–29, 4 vol.). Kiam en 1826 la universitato de Landshut translokitis munkenen li iĝis ordinara profesoro tie. Inter 1831-32 li restadis en Grekujo, kie li engaĝiĝis, post la morto de Ioanis Kapodistrias por la elekto de la vitelsbaĥa princo Oto je reĝo de Greklando.
En 1837 Thiersch fondis en Göttingen kune kun Rost la tradicion de filologaj kunvenoj; en 1848 li iĝis prezidanto de la Bavaria akademio pri sciencoj.

## Graveco 
Al Thiersch ŝuldiĝas la revivigo de filologiaj studoj den Bavario. Inter liaj skribitaĵoj menciindas: »Griechische Grammatik, vorzüglich des Homerischen Dialekts« (Leipzig 1812); »Griechische Grammatik für Schulen« (1812); »Über die Epochen der bildenden Kunst unter den Griechen« (München 1816–25, 3 studoj; kolektite en 1829); la prilaboro de Pindaro (Leipzig 1820, 2 Bde.); »Allgemeine Ästhetik in akademischen Lehrvorträgen« (Berlin 1846). Li ankaŭ ĝenerale pri instruado skribis: »Über gelehrte Schulen, mit besonderer Rücksicht auf Bayern« (Stuttgart 1826–29), »Über den Zustand der Universität Tübingen« (München 1830), »Über die neuesten Angriffe auf die Universitäten« (Stuttgart 1837) kaj »Über den gegenwärtigen Zustand des öffentlichen Unterrichts in den westlichen Staaten von Deutschland, in Holland, Frankreich und Belgien« (1838). Li favoris libere elektotajn vivkonceptojn, kiel videblas ĉe: »Über den angenommenen Unterschied zwischen Nord- und Süddeutschland« (München 1809) kaj »Über Protestantismus und Kniebeugung in Bayern« (tri skribaĵoj al Ignaz Döllinger, Marburg 1844). Reveninte el Grekujo li skribis en franca lingvo la jenon: »De l'état actuel de la Grèce et des moyens d'arriver á sa restauration« (Leipzig 1833). Pri lia vivo verkis la filo Heinrich Thiersch en 1866.

Lia frato Bernhard Heinrich Thiersch (1793-1855), lernejestro en Dortmund, kiu esploradis pri Homero, Aristofano kaj la vestfaliaj sekretaj tribunaloj, verkis en 1830 en Halberstadt la t.n. *Kanton de la prusoj* (Preußenlied).

## Fonto 
*Meyers Großes Konversations-Lexikon*, volumo 19. Leipzig 1909, p. 488-489 (tie ĉi interrete)

Kategorio:Germanaj filologoj
Kategorio:Germanaj pedagogoj
Kategorio:Akademianoj
Kategorio:Membroj de Rusia Akademio de Sciencoj
Kategorio:Filhelenismo
Andrej Karlov

**Andrej Gennadjeviĉ Karlov** (; naskiĝis la 4-an de februaro 1954 en Moskvo, Sovetunio; mortis la 19-an de decembro 2016 en Ankaro, Turkio) estis sovetia kaj rusia diplomato. Antaŭ sia morto li estis la ambasadoro de Rusio en Turkio. En tiu funkcio li la  en Ankaro malfermis fotoekspozicion pri la rusia regiono Kamĉatko, kiam atencanto mortpafis lin dedorse.

## Vivo 
En 1976 Andrej Karlov finis studon en la Moskva ŝtata instituto de internaciaj rilatoj (MGIMO). Ekde 1979 ĝis 1984 kaj duafoje ekde 1986 ĝis 1991 li laboris en la ambasadejo de Sovetunio en Nord-Koreio. Post kiam li en 1992 finis la diplomatan akademion de la ministerio pri eksteraj rilatoj de Rusio, li de 1992 ĝis 1997 laboris en la ambasadejo de Rusio en Sud-Koreio. De 2001 ĝis 2006 li estis ambasadoro en Nord-Koreio kaj ekde julio 2013 ambasadoro en Turkio.

Li estis edziĝinta kaj havis filon.

## Atenco 
La 19-an de decembro 2016 li paroladis en malfermo de fota ekspozicio en la halo *Çağdaş Sanatlar Merkezi* en la urboparto *Çankaya* de Ankaro, kiam atencanto pafis lin dedorse. Li forte vundiĝis, kaj en la sama vespero mortis malsanuleje pro la vundiĝoj. La turka atencanto *Mevlüt Mert Altıntaş* iom post la atenco estis mortpafita fare de turkaj policistoj. 

Laŭ turkaj kaj rusaj amasmedioj, la atenco estis revenĝo pro la rusa interveno en Siria enlanda milito, kaj precipe pri la situacio en Halepo. 

## Eksteraj ligiloj 
* biografieto en la retejo de la rusia ambasadorejo en Turkio  ()

## Referencoj 
Kategorio:Naskiĝintoj en Moskvo
Kategorio:Rusiaj politikistoj
Kategorio:Rusiaj ambasadoroj
Kategorio:Ambasadoroj en Turkio
Kategorio:Ambasadoroj en Nord-Koreio
Kategorio:Sovetiaj diplomatoj
Kategorio:Rusiaj diplomatoj
Kategorio:Murditoj
Ĝanet

250ra|dekstra|eta|Ĝanet.
eta|maldekstre|Ĝanet.
**Ĝanet** aŭ **Djanet** () estas urbo en oazo, kaj ĉefurbo de la Distrikto Ĝanet, en la Provinco Ilizi, sudorienta Alĝerio. Ĝi estas situanta je 412&nbsp;km sude de la provinca ĉefurbo, Ilizi. Laŭ la censo de 2008 ĝi havas 14,655 loĝantojn, el 9,699 en 1998, kaj jaran kreskon de 4.3%. Ĝi estas loĝata de la *Kel Ajjer* Tuaregoj.

## Referencoj 
Kategorio:Oazoj en Alĝerio
Kategorio:Komunumoj de Alĝerio
Kategorio:Tuaregoj
Kategorio:Provinco Ilizi
Uarsenis

[eta|[Uarsenis (1985 m).]]
**Uarsenis**, **Ouarsenis** aŭ **Uanĉaris** ( *El Uanĉaris* aŭ *Al-Ŭanŝaris*, Berbere: *Uarsnis*, signife "nenio pli alta") estas montaro en nordokcidenta Alĝerio.

## Geografio 
Tiu montaro situas je ĉirkaŭ 80 km sude de Mediteraneo, inter la basenoj de la rivero Ĉelif norde kaj oriente, de Ued Mina okcidente kaj la altebenaĵo Sersu sude. Ĝi atingas sian maksimuman alton de 1,985 m en la Monto Sidi Amar, ĉe Bordj Bunama 60 km okcidente de Tissemsilt. Aliaj gravaj pintoj estas Aŝun (1850 m), Sidi Abdelkader, Monto Tamedrara kaj Kef Siga. Tiu montarareo estas loĝata de Berberoj.

## Naturo 
Kvankam parto de ties deklivoj estis tradicie uzataj por kreski cerealojn, tiu montaro ankoraŭ havas relative grandajn naturajn arbarojn de Atlasa cedro.

## Referencoj 
Kategorio:Montaroj en Alĝerio
Listo de asteroidoj (39001–40000)

Jen la listo de la **asteroidoj kun numeroj 39001 al 40000**.
La asteroidoj ricevas numeron nur kiam ilia orbito estas konfirmita ; tio, kio povas okazi tre longtempe post ilia malkovro. Estas nenia kongruo inter la numero kaj la dato de la malkovro.

Krom numeron, eblas okazi, malofte, ke kelkaj raraj asteroidoj ricevas nomon. Plejparte el la aliaj asteroidoj havas nenian menciindecon.

## Plena listo (39001-4000) 
### 39001-39050 
### 39051-39100 
### 39101-39150 
### 39151-39200 
### 39201-39250 
### 39251-39300 
### 39301-39350 
### 39351-39400 
### 39401-39450 
### 39451-39500 
### 39501-39550 
### 39551-39600 
### 39601-39650 
### 39651-39700 
### 39701-39750 
### 39751-39800 
### 39801-39850 
### 39851-39900 
### 39901-39950 
### 39951-40000 
## Eksteraj ligiloj 
*  Cirkonstancoj de malkovro de la planedetoj 35 001 - 40 000
Vikipedia komunumo

**Vikipediisto** estas persono, kiu okupiĝas pri iu Vikipedio. La termino ekestis danke al la eblo regule krei vortojn en Esperanto per la sufikso -ist-. En nacilingvaj Vikipedioj ne ekzistas artikolo pri *tiaj istoj*, nome *Vikipediistoj*, sed nur artikolo pri plurspecaj uzantoj, kio inkluzivas ankaŭ *uzantojn* de aliaj retejoj aŭ sistemoj. Vikipedio kalkulas ankaŭ je la funkciado de robotoj (angle "bot"). Tio estas komputila programo, kiu laboras en Vikipedio kiel uzanto.

## Vidu ankaŭ 
* Esperanto kaj Libera Scio
* Uzantoskatoloj

Kategorio:Vikipedio
Kategorio:Enciklopedio
Kategorio:Interreto
Kristnukao

[eta|Kristnukao-arbo (paralele al [kristnaska arbo) kun davida stelo kaj ornamo per hebreaj literoj (decembro 2011).]]
**Kristnukao** estas vortokunfando el la konceptoj de **krist**nasko, la ĉiujara festo de kristanismo en decembro, kaj de ĥa**nukao**, la ĉiujara festo de judismo iom pli frue en decembro. La termino priskribas la sintezon de ambaŭ festoj fare de sekularaj judoj, do fare de homoj el judismaj familioj, kiuj ne praktikas judismon kiel religio, sed humanisme akceptas iujn religiajn valorojn de la judismaj tradicioj kaj praktikas iujn kutimojn el tiu tradicio. La koncepto de kombino de la du festoj origine ekestis inter la burĝaj judoj de Germanlingvio en la 19-a jarcento, kaj tial origine germanlingve baptiĝis *Weihnukka*  kiel kombino de *Weihnachten* (kristnaska festo, ) kaj *Chanukka* (ĥanukao, ). Post la nazia persekuto de judoj en la 1930-aj kaj 1940-aj jaroj, kiu kulminis en la holokaŭsto kaj krom multajn mortojn kaŭzis la elmigrojn de multaj judoj el Mezeŭropo aparte al Nordameriko, la festo post la dua mondmilito iĝis populara precipe inter la judoj de Usono kaj tie ricevis la nomon *Christmukkah* el *Christmas* (kristnaska festo, ) kaj *Hanukkah* (ĥanukao, ). Inter nejudoj la termino kaj koncepto aparte populariĝis pro televida serio *The O.C.* pri familio de juda patro kaj luterana patrino, kiu unuafoje elsendiĝis inter 2003 kaj 2007. Hebree ĝi ricevis la nomon *כריסמוכה*.

Kategorio:Juda kulturo
Kategorio:Vortokunfandoj
Aŭrezo

La montaro **Aŭrezo** aŭ **Aurès**, (Berbere: *Aŭras*, Latine: *Aurasium*, ) estas orienta plilongaĵo de la Atlasa Montaro kiu kuŝas oriente de Sahara Atlaso en nordorienta Alĝerio. Tiu montaro havigas sian nomon al la montara natura kaj historia regiono nome *Aurès*.

La montoj Aŭrezoj estas la orienta pluiĝo de la Sahara Atlaso. Ili situas je pli malalta loko ol la Alta Atlaso de Maroko. La plej alta pinto en Aŭrezo estas Ĝebel Ŝelja en la Provinco Ĥenŝela, kiu estas je 2328 m.

## Bildaro 
## Referencoj 
## Eksteraj ligiloj 
* Les Aurès - Algérie (France). kun fotoj de la regiono.

Kategorio:Montaroj en Alĝerio
Kategorio:Atlasa Montaro
Tella Atlaso

eta|300ra|Loko de Tella Atlaso en la centro de Atlasa Montaro en Nordafriko.
**Tella Atlaso** aŭ **Tela Atlaso** () estas montarĉeno ĉirkaŭ 1500 km longa, kiu apartenas al la Atlasa Montaro de Nordafriko, etende el Maroko, tra Alĝerio al Tunizio. Ĝi etendas ĉefe en Alĝerio pli paralele kaj proksime al ties marbordo kontraste kun la aliaj sistemoj de Atlasoj kiaj la Sahara Atlaso (pli sude), la Alta Atlaso (en Maroko, pli sudokcidente) aŭ Aurés (en Tunizio, pli oriente.)

## Montoj 
La montaroj de tiu sistemo havas averaĝajn altaĵojn de ĉirkaŭ 1500 m kaj formas naturan barieron inter la Mediteraneo kaj la Saharo. Ties plej alta montopinto estas la 2308 m alta Lalla Ĥediĝa en la Montaro Ĝurĝuro.

**Ĝurĝuro** aŭ Ĝurĝura Montaro (arabe جبال جرجرة, Jabal Jurjura; Berbere Adrar n Jerjer) estas montaro de Tella Atlaso, nome parto de la Atlasa Montaro. Ĝi estas situanta en Kabilio, Alĝerio.

## Loĝantaro 
Kelkaj grandaj urboj kiaj la ĉefurbo de Alĝerio nome Alĝero, kun ~1,500,000 loĝantoj (2005) kaj Orano kun ~770,000 loĝantoj (2005) kuŝas ĉe la bazo de Tella Atlaso. La alĝeria urbo Konstantino kun proksimume 505,000 loĝantoj (2005) kuŝas 80 km interne kaj rekte en la montaro ĉe 650 metroj alte. Nombraj pli malgrandaj urboj kaj vilaĝoj estas situaj ene de Tell; por ekzemplo, Ĉiffa en la Ĉiffa gorĝo.

## Referencoj 
## Eksteraj ligiloj 
* Tell Atlas - The Great Soviet Encyclopedia

Kategorio:Atlasa Montaro
Kategorio:Montaroj en Maroko
Kategorio:Montaroj en Alĝerio
Kategorio:Magrebo
Geografio de Alĝerio

eta|250px|Reliefa mapo de Alĝerio kun setlejoj kaj ŝoseoj.
Alĝerio enhavas 2,381,741 kvadratajn kilometrojn de tero, pli ol kvar kvinonoj el kio estas dezerto, en Nordafriko, inter Maroko kaj Tunizio. Ĝi estas la plej granda lando en Afriko. Ties araba nomo, Al Ĝazair (la insuloj), derivas el la nomo de la ĉefurbo Alĝero (*Al Ĝazair* en araba), laŭ la malgrandaj insuloj iame troviĝantaj en ties haveno. Ĝi havas longan marbordon al Mediteraneo, plej el kiu estas pli taŭge nomita Alborana Maro, kiu estas la plej okcidenta elemento de la Mediteranea Maro. La norda parto, nome areo de montoj, valoj, kaj altebenaĵoj inter la Mediteranea Maro kaj la Sahara Dezerto, formas integran parton de la sekcion de Nordafriko konata kiel Magrebo. Tiu areo inkludas Maroko, Tunizion, kaj la nordokcidentan parton de Libio konata historie kiel Tripolitanio.

## Priskribo 
Alĝerio estas la plej granda lando ne nur en Afriko, sed ankaŭ en la Araba mondo, kaj en la Mediteranea Baseno. Ties suda parto inkludas gravan parton de Sahara. Norde, la Tella Atlaso formas kun la Sahara Atlaso, pli sude, du paralelajn seriojn de reliefoj en en direkto al oriento, kaj inter kiuj estas ampleksaj ebenaĵoj kaj altaj teroj. Ambaŭ Atlasoj tendencas eniri en orientan Alĝerion. La etendaj montaroj Aures kaj Nememĉa okupas la tutan nordorientan Alĝerion kaj estas liniigitaj laŭ la landlimo de Tunizio. La plej alta pinto estas Monto Tahat ( m).

[eta|La [Sahara, la Ahagaroj kaj la Atlas-montaro komponas la Alĝerian reliefon.]]

Alĝerio kuŝas ĉefe inter latitudoj 19° kaj 37°N (malgranda areo estas norde de 37°), kaj longitudoj 9°W kaj 12°E. Plej el la marborda areo estas monteteca, foje eĉ montara, kaj estas kelkaj . La areo el la marbordo al la Tella Atlaso estas fekunda. Sude de la Tella Atlaso estas stepa pejzaĝo kiu finas kun la Sahara Atlaso; pli sude, estas la Sahara dezerto. Tasilin-Aĝer estas 500 km longa montaro en Alĝerio, ĉe la Saharo (de N 26°20’ Or 5°00’ ĝis N 24°00’ Or 10°00’). Ĝia plej alta pinto estas Adrar Afao (N 25°10’ Or 8°11’) kun 2158 m. La rokaĵo de la montaro estas sabloŝtono, kies erodiĝo rezultis interesajn montoformojn.

La Ahagaraj Montoj (), konataj ankaŭ kiel Hogaro, estas altatera regiono en centra Saharo, suda Alĝerio. Ili estas situaj je 1 500 km sude de la ĉefurbo, Alĝero, kaj ĝuste okcidente de Tamanrasset. Alĝero, Orano, Konstantino, kaj Annaba estas la ĉefaj urboj de Alĝerio.

## Referencoj 
## Eksteraj ligiloj 
* CIA World Factbook (2014) United States Government Printing Office, Washington, D.C.
* C. Michael Hogan, (2008) *Barbary Macaque: Macaca sylvanus*, Globaltwitcher.com, ed. N. Strõmberg
* Soil Maps of Algeria European Digital Archive on the Soil Maps of the world
Berbera cervo

La **Berbera cervo** (*Cervus elaphus barbarus*) aŭ **Atlasa cervo** estas subspecio de ruĝa cervo kiu estas indiĝena de Nordafriko.

## Priskribo 
La **Berbera cervo** estas pli malgranda ol la tipa ruĝa cervo. Ties korpo estas malhelbruna kun kelkaj blankaj punktomakuloj ĉe flankoj kaj dorso. La ramuroj (osto-kornoj) ne havas la duan pinton.

## Teritorio 
La Atlasa cervo estas la nura membro de la cerva familio kiu estas indiĝena de Afriko. Ĝi loĝas en densaj, humidaj arbaraj areoj de Alĝerio, Tunizio kaj Maroko.

## Referencoj 
## Eksteraj ligiloj 
* US Fish & Wildlife Service entry for the Barbary Stag
* Description (hispana)
* Inclusion of Cervus elaphus barbarus (Atlas deer) in Appendix I of CITES  (kun priskribo de tiu specio)

Kategorio:Cervoj
Kategorio:Megafaŭno de Afriko
Tikda

eta|dekstra|Skiejo de Tikda.
**Tikda** aŭ **Tikjda** estas skiejo situa en montaro nome Ĝurĝuro, norda Alĝerio, kun altitudo de 1,600 metroj (5,250 futoj), en la provinco Buira.

Somere, Tikda proponas piediradon, rokgrimpadon kaj multajn mallongajn ekskursojn, kun lokoj kiaj Panoramo de Ĝurĝuro kaj Gouffre de l'Akouker. La areo ĉirkaŭ Tikda havas multajn pintojn kaj montetojn kovritajn per arbaroj de cedroj.

La Mediteranea Maro povas esti vidita en klaraj tagoj.

## Referencoj 
## Eksteraj ligiloj 
* Tikjda: Vintrejoj 
* After years of fear, Algeria's skiers return - RedOrbit
* MSN Mapo

Kategorio:Kuraclokoj de Alĝerio
Kategorio:Vintrosportejoj
Kategorio:Provinco Buira
Sahara Atlaso

[eta|dekstre|250ra|La suda deklivo de [Hodna malantaŭ la Fortikaĵo Beni Hammad.]]
La **Sahara Atlaso** () estas montaro de la Atlasa Montaro. Ĝi situas ĉefe en Alĝerio, kun sia orienta pinto en Tunizio. Kvankam ne tion altal kiom la Granda Atlaso de Maroko ties pintoj estas pli imponaj ol tiuj de la montaro Tella Atlaso kiu etendas paralele pli proksime al la marbordo. La plej alta pinto en tiu montaro estas la 2236 m alta Ĝebel Aisa en la montaro Ksur.

## Geografio 
La **Sahara Atlaso** inkludas serion de submontaroj: nome Ksur okcidente, Amur centre kaj Uled-Nail oriente. Ĝi inkludas ankaŭ la montarojn Aurès (Belezma), Hodna, Nememĉa kaj Zab.

## Referencoj 
## Eksteraj ligiloj 
* Les montagnes d'atlas
* Persée - Notes de géographie physique algérienne

Kategorio:Atlasa Montaro
Kategorio:Montaroj en Alĝerio
Tagit

**Tagit** aŭ **Taghit** () estas urbo kaj komunumo de la Distrikto Tagit, Provinco Beŝar, en okcidenta Alĝerio. La urbo estas oazo irigaciita de subtera Ued Zusfana, kiu fluas inter la dunoj de Grand Ergo Okcidenta. Laŭ la censo de 2008 ties populacio estas 6,317, el 6,047 en 1998, kun jara kresko de 0.4%.

## Referencoj
Kategorio:Komunumoj de Alĝerio
Kategorio:Provinco Béchar